**ΑΝΑΚΟΙΝΩΣΗ ΓΙΑ ΤΗΝ ΚΑΤΑΛΗΚΤΙΚΗ ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ ΚΑΙ ΔΙΚΑΙΟΛΟΓΗΤΙΚΩΝ**

**Το Τεχνικό Επιμελητήριο Ελλάδος,** στο πλαίσιο της Πρόσκλησης Εκδήλωσης Ενδιαφέροντος για την υποβολή αιτήσεων από δυνητικούς ωφελούμενους (ημερ. δημοσίευσης: 14.02.2023) της Πράξης «Ολοκληρωμένες Παρεμβάσεις για την ενίσχυση γνώσεων και δεξιοτήτων ανέργων Πτυχιούχων νέων έως 29 ετών, σε δυναμικούς τομείς του αναπτυξιακού μοντέλου της Οικονομίας» με ΚΩΔ. ΟΠΣ 5076636, **ανακοινώνει ότι η καταληκτική ημερομηνία για την υποβολή των αιτήσεων και της ανάρτησης των απαιτούμενων δικαιολογητικών είναι η**

**Τετάρτη 24 Ιανουαρίου 2024 και ώρα 23.59**.

Πληροφορίες σχετικά με τη διαδικασία υποβολής αίτησης και δικαιολογητικών, περιλαμβάνονται στην [Πρόσκληση Ωφελουμένων](https://apko07.tee.gr/files/prosklisi-new.pdf) που έχει αναρτηθεί στην ιστοσελίδα της Πράξης. Μετά το πέρας της καταληκτικής ημερομηνίας και ώρας δεν θα μπορεί να υποβληθεί νέα αίτηση, να γίνει επεξεργασία αποθηκευμένης αίτησης ή να αναρτηθούν δικαιολογητικά στο πεδίο υποβολής αιτήσεων και δικαιολογητικών στην ιστοσελίδα του έργου <https://apko07.tee.gr/>. Ως εκ τούτου, έως και την καταληκτική ημέρα και ώρα, οι ενδιαφερόμενοι καλούνται να υποβάλουν τις αιτήσεις τους, να αναρτήσουν όλα τα απαραίτητα δικαιολογητικά που ορίζει η Πρόσκληση και να την υποβάλουν οριστικά στο σύστημα.